༄༅། །གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་
ཁོག་ཕུབ་ཀྱི་རྣམ་བཤད་གསང་ཆེན་བསྟན་པ་
རྒྱས་བྱེད་ལས་དྲངས་པའི་རྗེ་བཙུན་
གོང་མ་རྣམ་ལྔའི་
རྣམ་ཐར།
འཇམ་མགོན་མཁྱེན་བརྩེ་དབང་ཕྱུག་གིས་མཛད།
༄༅༄༅། །ཤིང་རྟའི་སྲོལ་འབྱེད་ལྟ་བུ་རྗེ་བཙུན་ས་སྐྱ་པ་ཆེན་པོ་བྱོན་ཚུལ། དེས་
གསུང་ངག་རིན་པོ་ཆེ་ཇི་ལྟར་གསན་ཚུལ། དེ་ལ་རྗེས་འབྲང་ཇི་ལྟར་བྱུང་ཚུལ་
{
ལོ། །
དང་པོ་ནི། གོང་དུ་བཤད་པ་ལྟར། ཡོན་ཏན་དུ་མ་དང་ལྡན་པའི་འཁོན་
དཀོན་མཆོག་རྒྱལ་པོ་ལ་ཇོ་མོ་གཉིས་བྱུང་བའི། ཆུང་མ་ཞང་ཞུང་གུ་ར་བའི་བུ་མོ་
ཡིན་པ་མ་གཅིག་ཞང་མོའམ། མཁར་སྒོ་ལུང་དུ་བཞུགས་པས་མ་གཅིག་མཁར་
སྒོ་ལུང་མ་ཞེས་བྱ་བ་དེ་ལ་སྐུ་བལྟམས། ཇོ་བོ་ཆེན་པོ་རྗེའི་གཅེན་ནམ་དབོན་པོར་
གྱུར་བའི་བྱང་ཆུབ་སེམས་དཔའ་དྷ་ན་ཤྲཱིའམ། དྷ་བྱང་ཆུབ་སེམས་དཔའ་ཞེས་
གྲགས་པ་དེའི་སྤྲུལ་པ་ཡིན། དེའང་ད་ལྟ་སྤྱིར་འདི་རྗེ་བཙུན་ས་ཆེན་སྤྱན་རས་
གཟིགས་ཀྱི་སྤྲུལ་པ་ཡིན་གྱི། འཇམ་དབྱངས་ཀྱི་རྣམ་སྤྲུལ་མིན་ཟེར་བ་
དང་། འཇམ་དབྱངས་བདུན་བརྒྱུད་ལའང་མི་འདྲེན་མོད། བརྒྱུད་པ་འདི་པའི་
615-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
ལུགས་ཀྱིས་འཇམ་དབྱངས་ཀྱི་རྣམ་འཕྲུལ་དང༌། འཇམ་དབྱངས་བདུན་བརྒྱུད་
ཀྱི་གཙོ་བོར་བཞེད་པ་ཡིན་ཏེ། ཇོ་བོ་རྗེས་ས་དཀར་ལོགས་ལ་དྷཱིཿཡིག་བདུན་
གཟིགས་པའི་རྟེན་འབྲེལ་ལས་མ་འོངས་པ་ན་གནས་འདིར་འཇམ་དབྱངས་ཀྱི་སྤྲུལ་
པ་བདུན་འབྱུང་བར་ལུང་བསྟན་པ་ལྟར། རྗེ་བཙུན་ཆེན་པོས། འཇམ་པའི་དཔལ་
ཡང་མི་ཡི་གཟུགས་འཛིན་ཞིང༌། །ཞེས་དངོས་སུ་གསུངས་པས་སོ། །དེས་ན་འདི་
པའི་ལུགས་ཀྱིས་ས་ཆེན་ཡབ་སྲས་གསུམ། ཆོས་རྗེ་ཁུ་དབོན། འཇམ་དབྱངས་
དོན་ཡོད་རྒྱལ་མཚན། _ ལ་ལས་འཇམ་དབྱངས་སེངྒེ་ལ་ཆིབས་པར་མཐོང་བ་
དང་། རྗེ་བླ་མ་དམ་པ་དགེ་བཤེས་ཤེས་རབ་རྡོ་རྗེས་འཇམ་དབྱངས་འོད་འཕྲོ་
བར་མཐོང་བ་སོགས་ཀྱིས་ཁོང་སྐུ་མཆེད་དེ་བདུན་ལ་བཞེད་པ་ཡིན། དེ་ལྟར་
འཇམ་དབྱངས་ཀྱི་སྤྲུལ་པ་ཡིན་པས་སྤྱན་རས་གཟིགས་མ་ཡིན་པར་མི་འགྱུར་བས་
ན། ཁམས་པ་ཞིག་གིས་ཁྱེད་སྤྱན་རས་གཟིགས་སུ་གྲགས་པས་ང་ལ་རྟགས་ཤིག་
མི་སྟོན་ན་ལྕེབ་ཞུས་པས། ཕྱག་སྟོང་སྤྱན་སྟོང་གི་མཚོན་བྱེད་དུ་ཕྱག་གཡས་མཆོག་
སྦྱིན་མཛད་པའི་མཐིལ་ན་སྤྱན་ཡོད་པར་བསྟན་པ་དེ་ལྟ་བུས་མཚོན་ནས། མཚན་
ཡང་རྗེ་བཙུན་བརྩེ་བ་ཆེན་པོར་གྲགས་པ་ཡིན་གསུངས། དེ་ལྟ་བུའི་དམ་པ་དེས་
རང་གི་ཡབ་ལས་ཀྱེ་རྡོ་རྗེའི་དབང་བསྐུར་བ་ནོས་ཏེ། གཞུང་དང་གདམས་པའང་
རེགས་པར་གསན། ཡབ་གཤེགས་པའི་ཚེ་རྩིས་བྱས་པས་གདན་ས་བསྐོ་བ། ཕྱི་
རྟེན་གྱི་འགྲམ་འདིང་བ། གཤེགས་རྫོང་བསྒྲུབ་པ་རྣམས་ཉིན་གཅིག་ལ་བྱས་ན་
རྗེས་མ་རྣམས་ལ་ཕུན་སུམ་ཚོགས་པ་འབྱུང་ཞེས་ལུང་བསྟན་པ་ན། གྲྭ་བ་སྦྱིན་
བདག་རྣམས་རྗེ་ཉིད་གདན་སར་བསྐོ་བར་བཞེད་ཀྱང་། ཡུམ་གྱིས་གཞོན་དུས་
སློབ་གཉེར་བྱེད་དགོས་པས་མི་འཐད། ཁོང་རང་གི་ཡབ་ཀྱང་ལོ་ཙཱ་བའི་ཆོས་འདི་
རྫུན་ཆུང་བ་ཡིན་གསུངས་ཐུགས་གཙིགས་ཆེ་བས་འདི་བཞིན་ལེགས་གསུངས་ནས།
39
1
616-

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
རྗེ་བ་རི་ལོ་ཙཱ་བ་ས་སྐྱའི་གཡུ་མཁར་མོ་ན་བཞུགས་པ་སྤྱན་དྲངས་ཏེ་གདན་སར་
བསྐོས། འཁོན་སྐུ་འབུམ་གྱི་འགྲམ་འདིང་བ། དགོངས་རྫོགས་བསྒྲུབ་པ་རྣམས་
ཉིན་གཅིག་ལ་གྲུབ་པར་བྱས་པས། དེར་རྗེ་བ་རི་ལོ་ཙཱ་བའི་ཞལ་ནས་ཁྱེད་ཇོ་སྲས་
ཀྱི་བུ་ཆོས་ཤེས་དགོས། དེ་ལ་ཤེས་རབ་དགོས་པས་ཐོག་མར་འདི་སྒྲུབས་གསུངས་
ནས། འཇམ་དབྱངས་ཨ་ར་པ་ཙའི་རྗེས་གནང་གནང་སྟེ། ས་སྐྱའི་འཇམ་དབྱངས་
བྲག་ཁུང་ཞེས་གྲགས་པ་འདིར་བ་རི་བས་སྒྲུབ་གྲོགས་མཛད་དེ་འཇམ་དབྱངས་
བསྒྲུབས་པས་བར་ཆད་ཀྱི་མཚན་མ་ཅུང་ཟད་བྱུང་བ་ན། ཁྲོ་བོ་མི་གཡོ་བ་སྔོན་
པོའི་ཆུ་སྲུང་སོགས་གནང་སྟེ་བསྒྲུབས་པས་བར་ཆད་ལས་གྲོལ་ཏེ། ཟླ་བ་དྲུག་ནས་
རྗེ་བཙུན་འཇམ་པའི་དབྱངས་གསེར་བཙོ་མའི་མདོག་ལྟ་བུ་ཕྱག་གཉིས་ཆོས་ཀྱི་
འཁོར་ལོའི་ཕྱག་རྒྱ་མཛད་པ། རིན་པོ་ཆེའི་ཁྲི་ལ་ཞབས་གཉིས་བཟང་པོའི་འདུག་
སྟངས་ཞེས་པ་འཁྱེལ་མཛད་དེ་བཞུགས་པ། སྐུའི་གཡས་གཡོན་ན་བྱང་ཆུབ་སེམས་
:.
དཔའ་གསེར་བཙོ་མའི་མདོག་ཅན་རེ་བཞུགས་པ་ཞིག་མངོན་སུམ་དུ་ཞལ་གཟིགས་
ཏེ། ཐེག་པ་ཆེན་པོའི་ལམ་གྱི་སྙིང་པོ་བསྡུས་པ་ཞེན་པ་བཞི་བྲལ་གྱི་གདམས་པ་
གསུངས། དེ་ནས་བཟུང་སྟེ་ཆོས་ཐམས་ཅད་ཐོགས་མེད་དུ་མཁྱེན་པར་གྱུར། དེའི་
ཚེ་ས་སྐྱ་པའི་བགྲེས་པོ་རྣམས་ཀྱི་བགྲོས་ལ། རྗེ་འདི་སློབ་གཉེར་ཞིག་མཛད་དགོས་
ལ། དེའང་ཆོས་ཀྱི་བཤད་པའི་གཞི་མངོན་པ་ཆེ་བར་འདུག་པས་དེ་སྔོན་ལ་སློབ་
པ་འཐད། དེ་ལ་བྲང་ཏི་དར་མ་སྙིང་པོ་མཁས་པས་དེའི་དྲུང་དུ་བྱོན་པ་ལེགས་
ཟེར་བས། རོང་ངུར་སྨྲིག་ཏུ་བྲང་ཏིའི་དྲུང་དུ་བྱོན་པས། གྲྭ་པ་བྱིངས་འདུས་གྲུབ་
ནས་ཁང་པ་མ་ཐོབ་པར་སྲང་བར་ཞིག་ན་སླེ་ལྡིང་བྱས་ནས་བཞུགས་པ་ལ། ཡར་
འབྲོག་ཁོབ་ལེ་བར་བྱ་བའི་གྲྭ་པ་ཞིག་ལ་འབྲུམ་བུ་མེ་དབལ་ནག་པོའི་ནད་བྱུང་ནས་
ནད་གཡོག་སོགས་ཅིའང་མེད་པར་ཐུགས་ཀྱིས་མ་བཟོད་པར་ཁོང་གིས་གཡོག་
617-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
མཛད་པས་ཁོ་ལ་ལེགས་པར་ཕན་མོད། རང་ཉིད་ལ་བསྙུན་གཞི་དེ་འགོས་ནས་
བསྙུངས་པ་ན། དེའི་ཚེ་ས་སྐྱ་ན་ཨ་ཕོ་ཕག་སྟོན་བྱ་བ་། དགེ་སྦྱོར་གྱི་གསལ་སྣང་
ཡིན་ཡང་ཟེར། འདྲེ་མཐོང་ཙམ་ཡིན་ཡང་ཟེར་བ་ཞིག་ཡོད་པ་དེས་སྔ་དྲོ་ཚ་བ་
ཐོན་ནས་ཉི་མ་ལ་བསྡད་པས་ས་སྐྱའི་བྲ་ཆུང་གོང་ཁ་ན་ཚུར་རྟ་ནག་པོ་ཞོན་པ།
བེར་ཕོད་ཀ་ཅན། ཞྭ་ཐང་ཞུ་གྱོན་པ་ཞིག་རྟ་ལྕག་བརྡེག་གིན་ནམ་མཁའ་ནས་
ཚུར་ཡུད་ཡུད་བརྒྱུགས་ཏེ། ས་སྐྱའི་ཐད་དུ་རྟ་ཁ་འཐེན་ནས། ཀུན་དགའ་སྙིང་
པོ་ན་ནས་ཤི་ལ་ཐུག་གིན་ཡོད། ཁྱེད་ས་སྐྱ་པ་ཅི་མནོ་བ་ཡིན་ཟེར་བ་ཞིག་
བྱུང༌། ཁོང་གིས་ཡུམ་ལ་ལོ་རྒྱུས་ཞུས་པས། ཨ་ཕོས་ཟེར་བ་རྣམས་ངེས་པར་
བདེན་པ་ཞིག་འོང་གིན་ཡོད་པས་མ་ལེགས་གསུངས། དེ་ནས་གཅིག་ནས་གཉིས་
སུ་བརྒྱུད་པའི་བང་ཆེན་ཞིག་ཀྱང་སླེབས་པས། དེར་ཡུམ་གྱིས། གལ་ཏེ་རྗེ་གྲོངས་
ན་ད་ཕྱིས་ས་སྐྱར་འོང་དོན་མེད་སྙམ་ནས། ས་སྐྱའི་ཆོས་གཞིས་རྣམས་མ་གཏོགས་
གང་འདུག་གསེར་དུ་དྲིལ་ནས་བསྣམས་ཏེ་བྱོན། ཡུམ་སྲས་མཇལ་བ་ན། སྐུ་ན་
གཞོན་ཞིང་ས་ཐག་རིང་དུ་འོ་བརྒྱལ་བར་བསྙུང་བས་སྲས་ཀྱི་སྤྱན་ཆབ་ཤོར་བ་ན།
ཡུམ་ན་རེ། ཁྱོད་དགེ་འདུན་རྒྱ་མཚོ་ལྟ་བུ་འདིའི་ཁྲོད་དུ་ཤི་ན་རང་ལེགས་པ་ཡིན་
ཏེ། ཞེས་ཤེ་བཅད། གང་ལྟར་ཡང་བསྙུང་གཞི་ལས་གྲོལ་ཏེ་བྲང་ཏི་དང་། ཟུར་
ཆོས་པ། བྱང་ཆད་པ་ཁྱུང་ཞེས་བྱ་བ་ལས་མངོན་པ་མཁས་པར་བསླབས། དེ་
ནས་ཚད་མ་སློབ་པར་བཞེད་ནས། ཉང་སྟོད་ན་ཁྱུང་རིན་ཆེན་གྲགས་ཞེས་བྱ་བ་
དང་། ཟུར་ཆོས་པ་མེ་དིག་བྱ་བ་ལ་རྣམ་ངེས་གསན་ཅིང་བཞུགས་པའི་ཚེ། ས་
སྐྱའི་བགྲེས་པོ་རྣམས་ཀྱིས་ཚད་མ་ཕྱིས་གསན་པས་ཆོག །བ་རི་བ་སྐུ་ན་མཐོན་
པོར་བྱོན་པས་ཐོག་མར་འདིར་བྱོན་ནས་གདམས་ངག་རྣམས་ཞུ་བ་འཐད་ཅེས་ས་
སྐྱར་སྤྱན་དྲངས། རྗེ་བ་རི་བ་ལས་བདེ་ཀྱེ་དང་། གཤིན་རྗེའི་གཤེད་སྐོར། སྒྲུབ་
618

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
ཐབས་བརྒྱ་རྩ་ལ་སོགས་པ་བ་རི་བའི་གདམས་པ་མཐའ་དག་རྫོགས་པར་གསན་ཏེ།
དེར་རྗེ་བཙུན་ཉིད་ལ་གདན་ས་གཏད་དེ། བ་རི་བ་བྱང་གི་གླིང་བར་ཕུག་བྱ་བར་
བྱོན་ནས་དེར་མྱ་ངན་ལས་འདས། ཡང་བགྲེས་པོ་རྣམས་ཀྱིས། ད་རང་རེའི་ཕ་
ཆོས་རྗེ་འབྲོག་མི་ནས་བརྒྱུད་པའི་གཞུང་གདམས་ངག་ཡིན་པས། དེ་དག་དཔྱིས་
ཕྱིན་པ་གསན་ཐུབ་པ་ཞིག་དགོས་གསུངས། གསན་ས་རྩད་བཅད་པས། ཡབ་
ཚན་ཡང་ཡིན་པ་དང༌། གཞུང་ལའང་མཁས་པར་དགོངས་ནས། བྱང་སྒྱི་ཆུར་
འཁོན་དགྲ་ལྷ་འབར་གྱི་དྲུང་དུ་བྱོན། ཀྱེེ་རྡོ་རྗེའི་དབང་གསན་པའི་སྟ་གོན་གྱི་
མནལ་ལམ་དུ། སྲིད་པའི་རྒྱ་མཚོ་ཡིན་ཟེར་བའི་ཆུ་ཆེན་པོ་དམར་ཉོག་གེ་བ་ཞིག་
ལ། ཟན་སྒོང་གིས་ཟམ་ཐུར་བྱས་པའི་ཟམ་པ་གསུམ་འདུག །ཕ་རི་ན་བདག་
སྒྲོལ་བར་ཞུ། བདག་སྒྲོལ་བར་ཞུ་ཟེར་བའི་མི་མང་པོ་འདུག་པས། མི་གསུམ་
ཟམ་པ་གསུམ་ཆར་ལས་བསྒྲལ། བདུན་ཟམ་པ་གཉིས་ལས་བསྒྲལ། མི་མང་པོ་
ཞིག་ཟམ་པ་གཅིག་ལས་བསྒྲལ་ནས། མ་ལ་ཡ་ཡིན་ཟེར་བའི་རི་ཞིག་གི་ལོགས་སུ་
ཉི་མ་ལ་བསྙེལ་བསོ་མཛད་ཅིང་བཞུགས་པ་རྨིས། ནངས་པར་བླ་མ་ལ་ཞུས་པས།
ཁྱོད་ཀྱི་མཁོས་ཀས་མི་གསུམ་ལས་ག་ན་སྒྲོལ་ཞེས་ཞལ་ཀྱལ་མཛད་ཅིང་། དེར་
ཐུགས་གཙིགས་ཤིན་ཏུ་ཆེ་བར་མཛད། ཆོས་རྣམས་ཀྱང་ལྷུག་པར་གནང་སྟེ།
aue ic
འབྲོག་མི་ནས་མངའ་རིས་པ་གསལ་བའི་སྙིང་པོ་ལ་བརྒྱུད་པའི་ཀྱེ་རྡོར་གྱི་ཆོས་སྐོར་
དང་། གྲུབ་ཆེན་ནག་པོ་པའི་ལུགས། རྗེ་འགོས་ནས་བརྒྱུད་པའི་ཀྱེ་རྡོར། མལ་
ལོ་ལས་གསན་པའི་ཕམ་ཐིང་པ་ནས་བརྒྱུད་པའི་བདེ་མཆོག་སོགས་གསན་ཅིང་
ཐུགས་སུ་ཆུད་པར་མཛད། དེའི་སྐབས་ཤིག་ན་མདོག་དབུགས་སུ་ཆོས་འཁོར་
ཞིག་བྱུང་བའི་གྲལ་དབུ་ལ་རྗེ་མཁར་ཆུང་པ་ཕེབ་རྒྱུའི་འཕྲོས་གསན་པ་ན། སྒྱི་ཆུ་
བའི་བན་ཆུང་མང་པོ་ལྟད་མོ་ལ་འགྲོ་གྲབས་སུ་འདུག་པ་ལ། བླ་ཆེན་སྤྱིར་ལྟད་
619-

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
མོ་སོགས་ལ་མི་དགྱེས་ཀྱང༌། རྗེ་མཁར་ཆུང་པ་སྙན་པ་ཆེ་བས་ཞལ་མཇལ་བར་
བཞེད་ནས་དེ་དག་དང་བསྡོངས་ནས་བྱོན་པས། རྗེ་མཁར་ཆུང་བ་གྲལ་དབུ་ན་
གཏམ་འུད་ཅན་མང་པོ་གསུང་ཞིང་བཞུགས་ཏེ་ཁོང་སྒྱི་ཆུ་བའི་བན་ཆུང་རྣམས་ལ་
རེ་རེ་ནས་དྲི་རྩད་མཛད། བླ་ཆེན་གྱི་ཐད་དུ་སླེབ་པ་དང༌། ཇོ་སྲས་སུ་པ་ལགས་
གསུངས། བདག་གྲོམ་ཕུག་ཕ་གི་བ་ཞིག་ལགས་ཞུས་པས། དེ་ན་ངའི་བླ་མ་ཞིག་
བཞུགས་ཏེ་དེ་ནི་གཤེགས་ཚར་འདུག །ང་འཕྲད་འདོད་པས་ཅིས་ཀྱང་མ་
བྱུང་༌། དེ་ན་བ་རི་བ་བྱ་བ་འདུག་ཟེར་བས་འགྲོ་སྙིང་ཡང་མ་འདོད། ད་དེ་ན་
ཇི་འདྲ་བདོག་གསུངས་པ་ལ། དེའི་སྲས་ཀྱི་དོད་པོ་ཞིག་བདག་ལགས་ཞུས་པས།
ཇོ་སྲས་རྫུན་མ་ཟེར། ངའི་བླ་མ་ལ་སྲས་མི་མངའ་བ་ཡིན་གསུངས་པས། བླ་ཆེན་
གྱིས་ཅིའང་ཞུ་མ་ནུས། བབན་ཆུང་རྣམས་ཀྱིས་ལོ་རྒྱུས་ཞུས་པས། རྗེ་མཁར་ཆུང་
པ་རེ་ཞིག་སྤྱན་ཚུམ་མེ་བཞུགས་ནས། ངའི་དགེ་སྦྱོར་དང་རླུང་ལྟས་ལ་བལྟས་ན་
དེ་ཙམ་ཐང་། མི་ཤི་གསོན་མི་འཕྲད་ཟེར་བ་མི་བདེན་པར་འདུག །འཕྲད་པའི་
དུས་བྱུང་བ་ཡིན་གསུངས། བླ་ཆེན་སྐུ་པང་དུ་བཞེས། ཐུགས་ཀ་དང་ཞལ་སྦྱར།
སྤྱན་ཆབ་བསིལ། དེར་ཞག་གསུམ་དབུ་སྔས་སྦྲེལ་ཏེ་བཞུགས། གསུང་ངག་རིན་
པོ་ཆེའི་གདམས་ངག་གི་ཁོག་བསྒྲིག་དང་། ས་བཅད་ལམ་མེ་བ་ཞིག་གསུངས་
ནས། རྒན་པོ་གོགས་པོ་འདི་ལ་ཆོས་ཡོད་པས་མྱུར་དུ་བྱོན། ག་ལེ་བྱས་པས་ཆོག་
སྙམ་ན་ད་གཟོད་ནི་ང་འཆི་བ་ཡིན་ནོ་གསུངས། དེར་ཁོང་རྣམས་ཀྱིས་སྒྱི་ཆུར་
བྱོན། བླ་ཆེན་གྱིས་འཕྲལ་དུ་མཁར་ཆུང་དུ་འབྱོན་པའི་རྩིས་བྱས། ཁྲེས་པོ་ཡན་
དྲིལ་ཚར་བ་ན། གྲྭ་རོགས་སྟོན་པ་རྡོ་རྗེ་འོད་བྱ་བ་ན་རེ། སྤྱིར་གསང་སྔགས་པ་
བྱ་བ་གང་བྱེད་ཀྱང་བླ་མ་ལ་ཞུས་ནས་བྱེད་པ་ཡིན། ཁྱད་པར་ངེད་གྲྭ་པ་འདི་ཙམ་
གྱི་ཁྲོད་ན་ཐུགས་གཙིགས་ཆེ་བ་ཁྱེད་ལས་མེད་པ་ལ་དགོངས་པ་མ་ཞུས་པར་འགྲོ་
620 -

དྲུག་པ། རྗེ་བཙུན་གོང་མ་རྣམ་ལྔའི་རྣམ་ཐར་དང་བསྟོད་ཚོགས་ཀྱི་སྐོར།
བ་མི་འཐད་ཟེར་བ་ལ། ཕྱག་རྟེན་སྟབས་བདེ་བ་ཞིག་ཀྱང་མི་འདུག་པས་ཞུ་མི་
ཐུབ་པ་འདྲ་གསུངས་པས། ཁོང་གིས་དར་ཁ་གང་བྱིན། ཁོང་ཟེར་བ་བདེན་སྙམ་
ནས་སྒྱི་ཆུ་བ་ལ་ཞུས་པས་ཅི་ལ་འབྱོན་གསུངས། གསུང་ངག་རིན་པོ་ཆེ་ཞུ་བ་ལགས་
ཞུས་པས། དེ་ནི་སེ་ལྕེ་ལ་རེ་བ་བྱ། ངའི་བླ་མ་མངའ་རིས་པའི་ཆོས་ཀྱི་བྲལ་བྲུལ་
འདྲ་བསྡུས་ནས་འཆད་པ་ཡིན། གདམས་ངག་ཅིའང་མེད། མ་འབྱོན་གསུངས་
ནས་མ་གནང༌། དེར་སྒྱི་ཆུ་བའི་དྲུང་དུ་གཞུང་རྣམས་རྫོགས་པའི་གཏང་རག་ཏུ་
ས་སྐྱར་སྤྱན་དྲངས། ཆོས་འཁོར་ཆེ་བ་ཞིག་བྱས་ལ་ཐུགས་བཞེད་གྲུབ་པར་བྱས།
དེ་ནས་མཁར་ཆུང་དུ་འབྱོན་དགོས་སྙམ། དེའི་ཆ་རྐྱེན་གྱི་ནས་ཁལ་སུམ་བརྒྱ་ཙམ་
གྱིས་གཙོས་པའི་ལོངས་སྤྱོད་སྒྲུབ་ཚར་ཙམ་ན། སྒྱི་ཆུ་བ་བསྙུངས་ནས་འབོད་མི་
བྱུང༌། དེར་ཕེབ་པས་སྒྱི་ཆུ་བས་ཁྱེད་རབ་ཏུ་བྱུང་ལ་འཁོན་ཚོའི་སྡེ་འདི་སྐྱོངས་
ཤིག་གསུངས་པའི་ཞལ་ཆེམས་བཞག་ནས་གཤེགས་གྲུབ་འདུག་ནའང་། གཤེགས་
རྫོང་སོགས་མཐར་ཕྱིན་པར་མཛད། ས་སྐྱར་བྱོན་ནས་བཙུན་ཆས་བསྒྲུབས་པས་
བླ་མ་གནམ་ཁའུ་པས་གསན་ཏེ་དྲུང་དུ་བོས། སེར་ཆས་བསྒྲུབ་པའི་དོན་གང་ཡིན་
གསུངས་པ་ལ། ལོ་རྒྱུས་ཞུས་པས། བླ་མ་མཉམ་པོ་ལ། ཁོང་བླ་མ་གཤིན་པོའི་
གཤིན་ངོ་ལས། ང་བླ་མ་གསོན་པོའི་གསོན་ངོ་ལ་ལྟོས་ལ་རབ་ཏུ་མ་བྱུང་ཞིག་
གསུངས་པ་ན་དེ་བཞིན་མཛད་པར་རྗེ་བཙུན་སྐུ་མཆེད་སོགས་བྱོན་པ་ཡིན་པས།
ས་སྐྱ་པ་ལ་བླ་མ་གནམ་ཁའུ་པ་འདི་སྐུ་དྲིན་ཆེ་བ་ཡིན་གསུངས། དེར་རབ་ཏུ་མ་
བྱུང་ཀྱང་སྒྱི་ཆུ་བའི་གདན་ས་ནི་མཛད། སྦྱི་ཆུ་བ་དེ་མལ་གྱི་སློབ་མ་ཡིན་པས་བདེ་
མཆོག་གི་ཕྱག་དཔེ་མང་པོ་འདུག་པ་རྣམས་ཁྱེར་ནས་གུང་ཐང་དུ་མལ་གྱི་དྲུང་དུ་
བྱོན་པས། གདུལ་བྱའི་སྣང་ངོར་བླ་མ་མལ་དེས་བླ་ཆེན་གྱི་མཁྱེན་པ་ཐུགས་ཁོག་
ཏུ་མ་ཆུབ་པར། ལ་ལས་མི་ཚེ་དྲིལ་བའི་ཆོས། ལ་ལས་ཡུད་ཙམ་དེ་ལ་ཤེས་པར་
- 621 -
——

ས་སྐྱ་བཀའ་འབུམ། ཟུར་རྒྱན་གླེགས་བམ་གཉིས་པ།
འདུག་གསུངས་པ་དང